מרגי פונטה אלגריה :

נעוריי במרוקו:

נולדתי במרוקו בשנת 1934 , בשלטון הספרדי.

במשך 17 שנה גדלתי בקזבלנקה בגלל קשיי הפרנסה יחד עם שמונה אחיי, עקב פיטורי אבי ממקום עבודתו.

הילדות שלי הייתה מאושרת ויפה במרוקו. לא הכרתי רעב, ולא הכרתי אומללות, לעולם לא חסר לי כלום ותמיד ידעתי להודות על הטוב. אבי עבד קשה והביא משכורת מכובדת הביתה, אמי שלא עבדה הביאה לנו עושר אחר (כגון: תפירת בגדים, וכו..)

תמיד חלמתי להיות עשירה עם הרבה ילדים, כיום אני לא עשירה אבל לא אכפת לי כי ברוך ה יש לי הרבה ילדים.

קשיי העליה:

עליתי עם הוריי ושמונה אחיי לארץ ישראל בגיל 17 בשנת 1963, ישר ליקנעם שם נולדה אחותי הקטנה מרים.

ואז הגיע שלב הפרנסה שבו היינו צריכים לפרנס את הבית. לאחר 3 שנים אבי נפטר (לפני 54 שנה) ולא זכה לראות את משפחתינו הגדולה והמפוארת היום. שאבי נפטר הוא השאיר אחריו את אמי עם 10 ילדים. המצב הפך קשה, המפרנס בבית איננו אמי לא עבדה, ואני עבדתי בתפירה.

סיפור האהבה שלי:

התחתנתי עם יצחק פונטה, בשנת 1969 בבית הכנסת "אלי כהן" שביקנעם, בגיל 23. יחד הבאנו שבעה ילדים נהדרים. כיום, יש לי 23 נכדים.

את בעלי הכרתי בחתונה של בת דודה של אמא שלי, הוא גם היה מוזמן, דרך היכרות עם החתן. נגמרה החופה והאורחים התחילו להתיישב לאכול, וליצחק ומשפחתו לא היה איפה לשבת, אז הם באו והתיישבו לידנו, לאחר מכן הגיע שלב הריקודים.

יצחק הזמין אותי לרקוד ואני בתור נערה אהבתי נורא לרקוד, קמתי ורקדתי איתו.

אני חשבתי לעצמי שהוא מוצא חן בעייני ולפתע הוא אמר לי: "את מוצאת חן בעייני, את תהיי אישתי".

אני נורא נבהלתי ואמרתי לעצמי: "מה?, הוא לא מכיר אותי בכלל!"

אחרי החתונה הוא חיפש אותי דרך ראש המועצה של העיר שלי הוא שאל אותו איך אפשר למצוא אותי וגם אמר לו שאנחנו משפחה יפה. ראש המועצה נתן לו את הכתובת שלי ויצחק מצא אותי.